মাকৰ সৈতে বুধবাৰে কৃষ্ণাই সপ্তাহিক বজাৰত বজাৰ কৰিবলৈ আহি অপহৃত হোৱা এগৰাকী ১০ বছৰীয়া নাবালিকাক কৃষ্ণাইৰ আৰক্ষীয়ে আজি পুৱতি নিশা বকোৰ সীমান্তৱৰ্তী হাহিমৰ পৰা উদ্ধাৰ কৰিবলৈ সক্ষম হয়।
শিশুটিক উদ্ধাৰ কৰাৰ লগতে আৰক্ষীয়ে অপহৰণকাণ্ডৰ সৈতে জড়িত নৰভূমিক মাৰাক আৰু চিংচেঙ মাৰাক নামৰ দুই মাক-পুতেকক আটক কৰে।
প্ৰাপ্ত তথ্য মতে কৃষ্ণাই আৰক্ষী থানাৰ অন্তৰ্গত কুকুৰকাটাৰ খংখালৰ আনাথ মাৰাকৰ দহ বছৰীয়া জীয়েকে মাকৰ সৈতে বুধবাৰে কৃষ্ণাইৰ সপ্তাহিক বজাৰলৈ অহাৰ পিছতে অপহৃত হৈছিল, পিছত ঘটনাৰ সম্পৰ্কে পৰিয়ালৰ লোকে আৰক্ষীক অৱগত কৰাত আৰক্ষীয়ে অভিযান চলাই বকোৰ হাহিমৰ পৰা নাবালিকা গৰাকীক উদ্বাৰ কৰে।
আটকাধীন দুই অপহৰণকাৰীৰ ঘৰ চুকুনীয়া পাৰাত বুলি আৰক্ষীয়ে জানিবলৈ দিয়ে। সম্প্ৰতি তেওঁঁলোকক তথ্যৰ বাবে জেৰা কৰি থকা হৈছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
